Կոմունիստական գումարտակներ

Կոմունիստական գումարտակներ (), կամավոր զորային կազմակերպություններ, Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) տարիներին գործող ժողովրդական աշխարհազորի ձև։ 

Ստեղծվել են ԽՄԿԿ քաղկոմների և շրջկոմների նախաձեռնությամբ, ոչ զորակոչային կամավորներից՝ քաղաքների և արդյունաբերական շրջանների անմիջական պաշտպանության նպատակով։ Կոմունիստները և կոմերիտականները կազմել են կոմունիստական գումարտակների թվային կազմի գերակշռող մասը։ 

Կոմունիստական գումարտակների մատակարարումը ապահովել են տեղական ձեռնարկությունները, կազմակերպությունները, կուսակցական և սովետական մարմինները։ Նրանց ռազմական գործողությունների ղեկավարությունը իրականացրել է ռազմաճակատի տվյալ տեղամասի զինվորական հրամանատարությունը։ 

Ստեղծվել են Մոսկվայում, Լենինգրադում, Տուլայում, ապա ծավալվել Սևաստոպոլում, Օդեսայում, Ստալինգրադում և երկրի այլ քաղաքներում։

Արտաքին հղումներ 
 Սովետական մեծ հանրագիտարանի բնօրինակ հոդված

ԽՍՀՄ զինված ուժեր